CELEX: 62015CN0360
Language: el
Date: 2015-07-13 00:00:00
Title: Υπόθεση C-360/15: Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 13 Ιουλίου 2015 — College van burgemeester en wethouders van de gemeente Amersfoort κατά X B.V.

19.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 346/4
            
         Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 13 Ιουλίου 2015 — College van burgemeester en wethouders van de gemeente Amersfoort κατά X B.V.
   (Υπόθεση C-360/15)
   (2015/C 346/04)
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείον: College van burgemeester en wethouders van de gemeente Amersfoort
   
      Αναιρεσίβλητη: X B.V.
   
      Προδικαστικά ερωτήματα
   
   
               1)
            
            
               Πρέπει το άρθρο 2, παράγραφος 3, της οδηγίας 2006/123/ΕΚ (1) του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά, να ερμηνευθεί υπό την έννοια ότι η διάταξη αυτή έχει εφαρμογή για την επιβολή των λεγόμενων τελών leges από όργανο κράτους μέλους όσον αφορά την εξέταση αιτήσεως διατυπώσεως σύμφωνης γνώμης σχετικά με τον τόπο, τον χρόνο και τον τρόπο εκτελέσεως εργασιών εκσκαφής συνδεόμενων με την εγκατάσταση καλωδίων για δημόσιο δίκτυο ηλεκτρονικών επικοινωνιών;
            
         
               2)
            
            
               Πρέπει το κεφάλαιο ΙΙΙ της οδηγίας 2006/123/ΕΚ […] να ερμηνευθεί υπό την έννοια ότι αυτό έχει εφαρμογή επίσης σε αμιγώς εσωτερικές καταστάσεις;
            
         
               3)
            
            
               Πρέπει η οδηγία 2006/123/ΕΚ […] να ερμηνευθεί υπό την έννοια ότι, λαμβανομένης υπόψη της αιτιολογικής της σκέψεως 9, η οδηγία αυτή δεν έχει εφαρμογή σε εθνική ρύθμιση η οποία απαιτεί ότι η πρόθεση εκτελέσεως εργασιών εκσκαφής συνδεόμενων με την εγκατάσταση, τη συντήρηση και την αφαίρεση καλωδίων για δημόσιο δίκτυο ηλεκτρονικών επικοινωνιών πρέπει να δηλωθεί στον δήμαρχο και στους δημοτικούς συμβούλους, και βάσει της οποίας ο δήμαρχος και οι δημοτικοί σύμβουλοι δεν έχουν την αρμοδιότητα να απαγορεύσουν τις δηλωθείσες εργασίες αλλά είναι αρμόδιοι να θέσουν όρους σχετικά με τον τόπο, τον χρόνο και τον τρόπο εκτελέσεως των εργασιών, καθώς και σχετικά με την προώθηση της κοινής χρήσεως των εγκαταστάσεων και τη συνεννόηση, όσον αφορά τις εργασίες, με τους διαχειριστές των άλλων έργων στο ίδιο έδαφος;
            
         
               4)
            
            
               Πρέπει το άρθρο 4, αρχή και σημείο 6, της οδηγίας 2006/123/ΕΚ […] να ερμηνευθεί υπό την έννοια ότι η διάταξη αυτή έχει εφαρμογή σε σύμφωνη γνώμη σχετικά με τον τόπο, τον χρόνο και τον τρόπο εκτελέσεως εργασιών εκσκαφής συνδεόμενων με την εγκατάσταση καλωδίων για δημόσιο δίκτυο ηλεκτρονικών επικοινωνιών, χωρίς το οικείο όργανο του κράτους μέλους να είναι αρμόδιο να απαγορεύσει αυτές καθ’ εαυτές τις εν λόγω εργασίες;
            
         
               (5)
            
            
               
                           (Α)
                        
                        
                           Αν, λαμβανομένων υπόψη των απαντήσεων στα προηγούμενα ερωτήματα, το άρθρο 13, παράγραφος 2, της οδηγίας 2006/123/ΕΚ […] έχει εφαρμογή εν προκειμένω, έχει τότε η διάταξη αυτή άμεσο αποτέλεσμα;
                        
                     
                           (Β)
                        
                        
                           Αν το ερώτημα 5 (Α) χρήζει καταφατικής απαντήσεως, συνεπάγεται το άρθρο 13, παράγραφος 2, της οδηγίας 2006/123/ΕΚ […] ότι τα προς χρέωση έξοδα δύνανται να υπολογιστούν βάσει του εκτιμώμενου κόστους όλων των διαδικασιών αιτήσεως, ή όλων των αιτήσεων όπως η επίμαχη, ή ακόμη των επιμέρους αιτήσεων;
                        
                     
                           (Γ)
                        
                        
                           Αν το ερώτημα 5 (Α) χρήζει καταφατικής απαντήσεως, βάσει ποιων κριτηρίων πρέπει, σύμφωνα με το άρθρο 13, παράγραφος 2, της οδηγίας 2006/123/ΕΚ […] τα έμμεσα και πάγια έξοδα να καταλογίζονται στις συγκεκριμένες αιτήσεις για τη διατύπωση σύμφωνης γνώμης;
                        
                     
         
      (1)  ΕΕ L 376, σ. 36.